Erinevate teadvusseisundite mälushoidmiseks peavad nad olema stabiilsed. Pidevat ja ebastabiilset normist väljuvat pendeldamist erinevate teadvuse seisundite vahel võiks liigitada sootsiumikaaslaste seisukohalt pigem isiksuse häireks. Konkreetsete, toimetuleku seisukohast produktiivsete teadvuse seisundite taasgenereerimiseks ja stabiliseerimiseks kasutatakse erinevates kultuurides rituaalset (sakraalset) või rutiinset (profaanset) tegevust, mis  identiteedi puhul võiksid olla näiteks rolliootustest tingitud rollikäitumised. Rituaal on seega teadvuse seisundite, kui pigem personaalse ja bioloogilise tasandi ning identiteetide, kui sotsiaalse/kultuurilise ja konstrueeritud tasandi vahelise kommunikatsiooni/vastasmõju instrument.